BA เพิ่มความถี่เส้นทาง “เชียงใหม่-ภูเก็ต-สมุย” ตั้งแต่ 15 ก.ย.63
BA เพิ่มความถี่เส้นทาง “เชียงใหม่-ภูเก็ต-สมุย” ตั้งแต่ 15 ก.ย.63
11 ก.ย. 2563

บริษัท การบินกรุงเทพ จำกัด (มหาชน) หรือ BA หรือสายการบินบางกอกแอร์เวย์ส ประกาศเพิ่มความถี่เที่ยวบินในเส้นทางในประเทศ 3 เส้นทาง ได้แก่ เส้นทางไป-กลับ กรุงเทพฯ-เชียงใหม่, เส้นทางไป-กลับ กรุงเทพฯ-ภูเก็ต และเส้นทางไป-กลับ กรุงเทพฯ-เกาะสมุย เริ่มตั้งแต่วันที่ 15 กันยายน 2563 เป็นต้นไป เพื่อให้สอดคล้องกับความต้องการในการเดินทางของผู้โดยสาร โดยจะให้บริการภายใต้มาตรการการป้องกันและควบคุมการแพร่ระบาดของโรคติดเชื้อไวรัสโคโรนา 2019 (โควิด-19) อย่างเคร่งครัด
โดยเที่ยวบินที่เพิ่มขึ้นเส้นทางไป-กลับ กรุงเทพฯ-เชียงใหม่ จำนวน 1 เที่ยวบิน ได้แก่ เที่ยวบิน PG219 ออกจากสนามบินสุวรรณภูมิ เวลา 16.55 น. ถึงสนามบินนานาชาติเชียงใหม่ เวลา 18.15 น. และเที่ยวบินที่ PG220 ออกจากสนามบินนานาชาติเชียงใหม่ เวลา 19.05 น. และถึงสนามบินสุวรรณภูมิ เวลา 20.30 น. ทำให้สายการบิน ฯ มีเที่ยวบินให้บริการในเส้นทาง ไป-กลับ กรุงเทพฯ-เชียงใหม่ รวม 3 เที่ยวบินต่อวัน
นอกจากนี้เที่ยวบินที่เพิ่มขึ้นในเส้นทางไป-กลับ กรุงเทพฯ-ภูเก็ต จำนวน 1 เที่ยวบิน ได้แก่ เที่ยวบิน PG273 ออกจากสนามบินสุวรรณภูมิ เวลา 12.25 น. ถึงสนามบินนานาชาติภูเก็ต เวลา 13.50 น. และเที่ยวบินที่ PG 274 ออกจากสนามบินนานาชาติภูเก็ต เวลา 14.40 น. และถึงสนามบินสุวรรณภูมิเวลา 16.10 น. ทำให้สายการบินฯ มีเที่ยวบินให้บริการในเส้นทาง ไป-กลับกรุงเทพฯ-ภูเก็ต รวม 3 เที่ยวบินต่อวัน
เที่ยวบินที่เพิ่มขึ้นเส้นทางไป-กลับ กรุงเทพฯ-เกาะสมุย จำนวน 3 เที่ยวบินได้แก่
ทำให้สายการบินฯ มีเที่ยวบินให้บริการในเส้นทางไป-กลับ กรุงเทพฯ-เกาะสมุย รวม 10 เที่ยวบินต่อวัน